PMIndiaData/PMIndiaSum huggingface dataset:
భారతీయ పారాలింపిక్ దళాని కి ప్రధాన మంత్రి తన నివాసం లో విందు ను ఇచ్చారు

టోక్యో 2020 పారాలింపిక్స్ లో పాల్గొన్న భారతీయ పారాలింపిక్స్ దళాని కి ప్రధాన మంత్రి శ్రీ నరేంద్ర మోదీ ఈ రోజున తన నివాసం లో విందు ఇచ్చారు. ఈ దళం లో పారా-ఎథ్ లీట్ లతో పాటు కోచ్ లు కూడా ఉన్నారు. దళం సభ్యులందరి తో ప్రధాన మంత్రి మనసు విప్పి ఇష్టగోష్టి గా మాట్లాడారు. క్రీడోత్సవం లో అంతవరకు ఉన్న రికార్డు లను బద్దలుకొడుతూ, చరిత్రాత్మకమైనటువంటి ప్రదర్శన ను ఇచ్చినందుకు గాను వారిని ఆయన అభినందించారు. వారి కార్య సాధన దేశం లో ఆటలు ఆడే వారందరికీ చెప్పుకోదగిన రీతి లో నైతిక ఉత్తేజాన్ని అందించగలుగుతుందని, అంతేకాకుండా క్రీడాకారులు గా పేరు తెచ్చుకోవాలనుకునే వ్యక్తులు ముందడుగు వేసి ఆటల ను అనుసరించే విధం గా వారి కి ప్రోత్సాహాన్ని ఇవ్వగలుగుతుందని ఆయన అన్నారు. క్రీడాకారుల ప్రదర్శన ఆట ల సంబంధి చైతన్యాని కి బాట ను పరచిందని కూడా ఆయన అన్నారు. ప్రధాన మంత్రి ప్రత్యేకించి దళం సభ్యుల లోని అజేయ భావన ను, ఇచ్ఛా శక్తి ని ప్రశంసించారు. పారా-ఎథ్ లీట్ లు వారి జీవనం లో అధిగమించలేనంతటి ప్రతికూల పరిస్థితులు ఎదురైనప్పటికీ కూడాను చక్కని ఆట తీరు ను కనబరచడం ప్రశంసాయోగ్యం గా ఉంది అంటూ ఆయన కొనియాడారు. విజయ వేదిక వద్ద కు చేరుకోలేని వారి మనోనిబ్బరాన్ని పెంపొందింపచేస్తూ, నిజమైన క్రీడాకారులు ఓటమి వల్లో, గెలుపు వల్లో పడకుండా మునుముందుకే సాగిపోతుంటారని ప్రధాన మంత్రి అన్నారు. వారు దేశాని కి రాయబారులు గా ఉన్నారు, మరి వారు వారి అసాధారణ ప్రదర్శన తో ప్రపంచ రంగస్థలం పై దేశం గౌరవాన్ని పెంచారు అని ఆయన అన్నారు. పారా-ఎథ్ లీట్ లు వారి ‘తపస్సు, పురుషార్థం, పరాక్రమం’ ల ద్వారా ప్రజలు వారి ని చూసే తీరు ను మార్చి వేశారు అని ప్రధాన మంత్రి అన్నారు. ఆజాదీ కా అమృత్ మహోత్సవ్ ను జరుపుకొంటున్న ఈ కాలం లో, వారు క్రీడా జగతి కి వెలుపల కొన్ని రంగాల ను ఎంపిక చేసుకోవాలని, ప్రజల ను ఎలా ప్రేరేపించగలరో, మార్పు ను తీసుకు రావడం లో ఏ విధం గా వారు సాయపడగలరో అన్వేషించాలి అని ఆయన అన్నారు. పారా-ఎథ్ లీట్ లకు ప్రధాన మంత్రి ఆహ్వానాన్ని ఇచ్చినందుకు ఆయన కు వారు ధన్యవాదాలు తెలియజేశారు. ఆయన తో కలసి ఒకే బల్ల మీద కూర్చోవడం అనేది దానంతట అదే ఒక పెద్ద కార్యసిద్ధి అని క్రీడాకారులు పేర్కొన్నారు. మరీ ముఖ్యం గా ఆయన అందిస్తూ వస్తున్నటువంటి మార్గదర్శకత్వం, ప్రేరణ మరియు సమర్ధన లకు గాను ఆయన కు వారు మరోమారు ధన్యవాదాలు వ్యక్తం చేశారు. భారతదేశాని కి చెందిన క్రీడాకారులు వారి ప్రధాన మంత్రి నుంచి అభినందన పూర్వకమైన ఫోన్ కాల్స్ ను అందుకొన్నారన్న సంగతి తెలిసి ఇతర దేశాల క్రీడాకారులు ఆశ్చర్యపోయినట్లు వారు వెల్లడించారు. పారా ఎథ్ లీట్ ల శిక్షణ కోసం ఉత్తమ ఏర్పాటుల ను చేయడం లో ప్రభుత్వం శాయశక్తుల కృషి చేయడాన్ని వారు ప్రముఖం గా ప్రస్తావించారు. చాలా మంది ఆటగాళ్ళు వారు పతకాల ను గెలిచిన క్రీడా సామగ్రి పై వారి సంతకాల ను చేసి ప్రధాన మంత్రి కి బహుమతులు గా అందజేశారు. పతకాల విజేతలు అందరూ సంతకాలు చేసిన ఒక వస్త్రాన్ని సైతం ప్రధాన మంత్రి కి కానుక గా ఇచ్చారు. ఆ క్రీడా సామగ్రి ని వేలం వేయడం జరుగుతుందని ఆయన వారికి చెప్పగా మంచిది అలాగే కానివ్వండది అంటూ క్రీడాకారులు సంతోషాన్ని వ్యక్తం చేశారు. క్రీడ ల శాఖ, న్యాయ శాఖ ల కేంద్ర మంత్రులు కూడా ఈ సందర్భం లో పాలుపంచుకొన్నారు.
జ‌మ్ము & క‌శ్మీర్ లో 2018 మే 19వ తేదీ నాడు ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ జ‌మ్ము & క‌శ్మీర్ లో 2018 మే 19వ తేదీ నాడు ప‌ర్య‌టించ‌నున్నారు. లే లో కుశోక్ బ‌కుల రిన్‌పోచె యొక్క 19 వ జ‌న్మ శ‌తాబ్ది ఉత్స‌వాల ముగింపు కార్య‌క్ర‌మానికి ప్ర‌ధాన మంత్రి హాజ‌ర‌వుతారు. అదే కార్య‌క్ర‌మంలో, జోజిలా సొరంగ మార్గం నిర్మాణ ప‌నుల ప్రారంభ సూచ‌కంగా ఒక ఫ‌ల‌కాన్ని ఆయ‌న ఆవిష్క‌రిస్తారు. 14 కిలో మీట‌ర్ల పొడ‌వైన జోజిలా సొరంగం భార‌త‌దేశంలో కెల్లా అతి పొడ‌వైన ర‌హ‌దారి సొరంగ మార్గం. అంతేకాదు, ఆసియా లో కెల్లా సుదీర్ఘమైనటువంటి రెండు దోవ‌ల సొరంగ మార్గం కూడాను. ఎన్‌హెచ్‌-1ఎ యొక్క శ్రీ‌ న‌గ‌ర్ – లే సెక్ష‌న్ లో గ‌ల బ‌ల్‌టాల్‌ మ‌రియు మీనామార్గ్ ల మ‌ధ్య ఈ సొరంగాన్ని మొత్తం 6800 కోట్ల రూపాయ‌ల వ్య‌యంతో నిర్మించ‌డం, నిర్వ‌హించ‌డం ఇంకా మ‌ర‌మ్మ‌తులు చేయడానికి సంబంధించి ప్ర‌ధాన మంత్రి అధ్య‌క్ష‌త‌న జ‌రిగిన ఆర్థిక వ్య‌వ‌హారాల మంత్రివ‌ర్గ సంఘం ఈ సంవ‌త్స‌రం మొద‌ట్లోనే ఆమోదం తెలిపింది. శ్రీ ‌న‌గ‌ర్, కార్గిల్ మ‌రియు లే ల మ‌ధ్య అన్ని ర‌కాల వాతావ‌ర‌ణ ప‌రిస్థితుల‌లోనూ సంధానాన్ని ఈ సొరంగ మార్గ నిర్మాణం స‌మ‌కూర్చ‌గ‌లుగుతుంది. ఇది జోజిలా క‌నుమ‌ దారి ని దాటి పోయేందుకు ప్ర‌స్తుతం పడుతున్న మూడున్న‌ర గంట‌ల వ్య‌వ‌ధి ని కేవ‌లం 15 నిమిషాల‌కు త‌గ్గించ‌నుంది. ఇది ఈ ప్రాంతాల స‌ర్వ‌తోముఖ ఆర్థిక, సామాజిక, సాంస్కృతిక ఏకీక‌ర‌ణ‌ కు బాటను పరచగలుగుతుంది. దీనికి వ్యూహాత్మ‌కంగా గొప్ప ప్రాముఖ్యం కూడా ఉంది. శ్రీ ‌న‌గ‌ర్ లోని శేర్-ఎ- క‌శ్మీర్ ఇంట‌ర్‌నేశన‌ల్ కాన్ఫ‌రెన్స్ సెంట‌ర్ (ఎస్‌కెఐసిసి) లో 330 ఎమ్‌డ‌బ్ల్యు సామ‌ర్ధ్యంతో కూడిన కిశన్ గంగ జ‌ల‌ విద్యుత్తు కేంద్రాన్ని దేశ ప్ర‌జ‌ల‌కు ప్ర‌ధాన మంత్రి అంకితం చేయ‌నున్నారు. శ్రీ‌ న‌గ‌ర్ రింగు రోడ్డు కు పునాది రాయి ని కూడా ఆయన వేయ‌నున్నారు. పాకుల్ డూల్ ప‌వ‌ర్ ప్రోజెక్టు కు మ‌రియు జ‌మ్ము రింగు రోడ్డుకు ప్ర‌ధాన మంత్రి జ‌మ్ము లోని జ‌న‌ర‌ల్ జోరావ‌ర్ సింగ్ ఆడిటోరియమ్ లో శంకు స్థాప‌న చేస్తారు. ఆయ‌న తారాకోట్ మార్గ్ ను మ‌రియు శ్రీ మాతా వైష్ణో దేవి శ్రైన్ బోర్డు కు చెందిన మెటీరియ‌ల్ రోప్ వే ను కూడా ప్రారంభిస్తారు. ఈ దైవ మందిరాన్ని సంద‌ర్శించే యాత్రికుల‌కు తారాకోట్ మార్గం స‌హాయ‌కారిగా ఉండ‌గలదు. శ్రీ‌ న‌గ‌ర్ ఇంకా జ‌మ్ము రింగు రోడ్డు లు ఆయా న‌గ‌రాల‌లో వాహ‌నాల రాక‌పోక‌ల ర‌ద్దీని త‌గ్గించ‌డానికి ల‌క్షించిన‌వి. అంతేకాదు, ర‌హ‌దారి మార్గ ప్ర‌యాణాన్ని ఈ రింగ్ రోడ్డులు సుర‌క్షితంగా, వేగ‌వంతంగా, మ‌రింత సౌక‌ర్య‌వంతంగా, ఇంకా ప‌ర్యావ‌ర‌ణ ప‌రంగా అనుకూల‌మైందిగా కూడా మార్చ‌గ‌లుగుతాయి కూడాను. జ‌మ్ము లోని శేర్-ఎ- క‌శ్మీర్ యూనివ‌ర్సిటీ ఆఫ్ అగ్రిక‌ల్చ‌ర‌ల్ సైన్సెస్ & టెక్నాల‌జీ స్నాత‌కోత్స‌వానికి కూడా ప్ర‌ధాన మంత్రి హాజ‌రు కానున్నారు.
చిత్ర నిర్మాణం పై భార‌త‌దేశానికి, ఇజ్రాయ‌ల్ కు మ‌ధ్య ఒప్పందానికి ఆమోదం తెలిపిన మంత్రివ‌ర్గం

భార‌త‌దేశానికి మ‌రియు ఇజ్రాయ‌ల్ కు మ‌ధ్య చిత్రాల స‌హ నిర్మాణానికి ఉద్దేశించిన ఒక ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఎక్స్‌-పోస్ట్ ఫ్యాక్టో ఆమోదం తెలిపింది. ఈ ఒప్పందం పై ఇజ్రాయ‌ల్ ప్ర‌ధాని శ్రీ బెంజామిన్ నెతన్యాహూ భార‌త‌దేశంలో ప‌ర్య‌ట‌నకు విచ్చేసిన త‌రుణంలో 2018 జ‌న‌వ‌రి 15వ తేదీన న్యూ ఢిల్లీ లోని హైద‌రాబాద్ హౌస్ లో- ఉభ‌య ప్ర‌ధానుల స‌మ‌క్షంలో- సంత‌కాల‌య్యాయి. ఒక అంత‌ర్జాతీయ ప‌క్షంతో క‌ల‌సి ఒక భార‌తీయ చిత్రాన్ని స‌హ నిర్మాణం చేయ‌డం అంటే ఒక భార‌తీయ నిర్మాత అంత‌ర్జాతీయ నిధుల‌ను అందుబాటులోకి తెచ్చుకొని, అంత‌ర్జాతీయ స్థాయిలో స్క్రిప్ట్‌ పైన, ఇంకా ప్ర‌తిభ విష‌యంలోను స‌మ‌న్వ‌యం నెల‌కొల్పుకోవ‌డంతో పాటు ఆ చిత్రం తాలూకు పంపిణీ స‌దుపాయాన్ని కూడా పొంద‌డ‌మే అని అర్థం. ఈ ఒడంబ‌డిక‌లో భాగంగా ఏదైనా చిత్రాన్ని క‌ల‌సి నిర్మిస్తే అది ఇటు భార‌త‌దేశంలోను, అటు ఇజ్రాయ‌ల్ లోను జాతీయ నిర్మాణంగా అర్హ‌తను సంపాదించుకొంటుంది. ఇది రెండు దేశాల‌లో సృజ‌నాత్మ‌క‌మైన‌, క‌ళాత్మ‌క‌మైన‌, సాంకేతిక‌ప‌ర‌మైన‌, ఆర్థిక‌ప‌ర‌మైన మరియు మార్కెటింగ్ కు సంబంధించిన వ‌న‌రుల తాలూకు ఉమ్మ‌డి స‌మూహానికి రంగాన్ని సిద్ధం చేస్తుంది. క‌ల‌సి నిర్మించిన చిత్రాలు రెండు దేశాల‌లోను చిత్రోత్స‌వాల‌లో దేశీయ నిర్మాణాలుగా పాలుపంచుకొనేందుకు కూడా అర్హ‌తను పొందుతాయి. అంతేకాకుండా, ఆయా దేశాల‌లో నిర్మాణ మ‌రియు నిర్మాణానంత‌ర కార్య‌క‌లాపాల‌కు ల‌భ్య‌మ‌య్యే ఇత‌ర ప్రోత్సాహ‌కాల‌కు కూడా ఈ చిత్రాలు పాత్రమ‌వుతాయి. చిత్ర స‌హ నిర్మాణ ఒప్పందం పై సంత‌కాల ప్ర‌క్రియ ఇరు దేశాలలో చిత్ర నిర్మాణ సంబంధిత వివిధ అంశాలను మ‌రింత మెరుగైన రీతిలో అవ‌గాహ‌న చేసుకోవ‌డానికి, ఇంకా క‌ళ, సంస్కృతుల‌ ఆదాన ప్ర‌దానానికి, రెండు దేశాల ప్ర‌జ‌ల మ‌ధ్య సుహృద్భావ వాతావ‌ర‌ణాన్ని క‌ల్పించ‌డానికి బాట వేస్తుంది. క‌ళాకారులు, సాంకేతిక నిపుణుల‌తో పాటు సాంకేతికేత‌ర విభాగాల సిబ్బంది ప‌రంగా ఉద్యోగాల క‌ల్ప‌న‌కు కూడా ఈ ఒప్పందం తోడ్ప‌డ‌నుంది.
రియాద్‌లోని టిసిఎస్ మ‌హిళా ఐటీ అండ్ ఐటిఇఎస్ కేంద్రాన్ని సంద‌ర్శించిన ప్ర‌ధాన మంత్రి

రియాద్ లో అంతా మ‌హిళలే ఉద్యోగులుగా పనిచేస్తున్న టాటా క‌న్స‌ల్టెన్సీ స‌ర్వీసెస్ కు చెందిన ఐటి అండ్ ఐటిఇఎస్ సెంట‌ర్‌ను ప్ర‌ధాన మంత్రి శ్రీ న‌రేంద్ర మోదీ ఈ రోజు సంద‌ర్శించారు. ప్ర‌ధాన మంత్రికి మహిళా ఉద్యోగులు ఉత్సాహంతో స్వాగ‌తం ప‌లికి, శుభాకాంక్ష‌లు తెలిపారు. వారితో ప్రధాన మంత్రి సంభాషించారు. కేంద్రం కార్యకలాపాల తీరును గురించి నిర్వాహ‌కులు ప్రధాన మంత్రికి వివ‌రించారు. ఈ సంద‌ర్భంగా ప్రధాన మంత్రి మాట్లాడుతూ, సౌదీ అరేబియాకు ఒక రకంగా గ‌ర్వ‌కార‌ణమైన ఉద్యోగుల‌ను తాను క‌లుసుకోవడం ప్ర‌పంచానికి ఒక పెద్ద సందేశాన్ని అందిస్తోంది అన్నారు. ఇవాళ్టి పోటీ ప్రపంచంలో మ‌నం అందరం మనకున్న స‌హ‌జ‌సిద్ద‌మైన‌, మాన‌వ శక్తియుక్తులను సాధ్యమైనంత అధిక పురోగతిని సాధించడం కోసం కలసికట్టుగా ఉపయోగించుకోవాల‌ని ప్ర‌ధాన మంత్రి శ్రీ న‌రేంద్ర మోదీ అన్నారు. అభివృద్ధి ప్ర‌స్థానంలో మ‌హిళా శ‌క్తి భాగ‌మైనప్పుడు ఆ ప్రయాణం సరికొత్త వేగాన్ని అందుకొంటుందన్నారు. ఈ కేంద్రంలో ఈ రోజు తాను గమనిస్తున్న వాతావ‌ర‌ణం ఈ ప్ర‌పంచానికి ఒక ధ‌నాత్మ‌క శ‌క్తిని సంతరిస్తుందనిపిస్తోందని ఆయన చెప్పారు. ఇక్క‌డి మ‌హిళా ఐటీ నిపుణులు భార‌త‌దేశాన్ని సంద‌ర్శించాల‌ని వారిని ఆయన ఆహ్వానించారు. వారి సంద‌ర్శ‌న భార‌త‌దేశంపై పెను ప్ర‌భావాన్ని ప్రసరింపచేయగలద‌న్నారు. ప‌రిపాల‌నలో సాంకేతిక‌ విజ్ఞానం పోషించే పాత్ర‌ను గురించి ప్ర‌ధాన మంత్రి నొక్కిచెప్పారు. త‌న దృష్టిలో e-governance అంటే ఈజీ గ‌వ‌ర్నెన్స్‌ అనే కాకుండా, ఇఫెక్టివ్ గ‌వ‌ర్నెన్స్‌, ఇంకా ఇక‌నామిక్ గ‌వ‌ర్నెన్స్ కూడా అని ఆయన అన్నారు. “Narendra Modi App”ను చూడవలసిందిగా వారిని ప్ర‌ధాన మంత్రి కోరారు. భార‌త‌దేశంలో మ‌హిళల సాధికారిత‌ పైన వారి అభిప్రాయాలను నమోదు చేయాలని కూడా ఆయన సూచించారు. సెంటర్ లోని మెసేజ్ బోర్డు పైన ప్రధాన మంత్రి “వందే మాత‌రం. మాతృ దేవో భ‌వ‌” అని రాశారు.
కోవిడ్-19 పై పోరాడేందుకు పిఎమ్ కేర్స్ ఫండ్ ద్వారా 50,000 ‘మేడ్ ఇన్ ఇండియా’ వెంటిలేటర్ లను ఇవ్వడం జరుగుతుంది

అన్ని రాష్ట్రాల లో/కేంద్ర పాలిత ప్రాంతాల లో ప్రభుత్వం నిర్వహిస్తున్న కోవిడ్ ఆసుపత్రుల కు 50,000 ‘మేడ్ ఇన్ ఇండియా’ వెంటిలేటర్ లను సరఫరా చేయడం కోసం పిఎమ్ కేర్స్ ఫండ్ ట్రస్టు 2,000 కోట్ల రూపాయల ను కేటాయించింది. ఇంకా, ప్రవాసీ శ్రామికుల యొక్క సంక్షేమం కోసం 1,000 కోట్ల రూపాయల డబ్బు ను కేటాయించడం జరిగింది. ఏభై వేల వెంటిలేటర్ లలో 30,000 వెంటిలేటర్ లను మెస్సర్స్ భారత్ ఇలెక్ట్రానిక్స్ లిమిటెడ్ తయారు చేస్తున్నది. మిగిలిన 20,000 వెంటిలేటర్ లను ఎగ్వా హెల్థ్ కేర్ (10,000), ఎఎమ్ టిజడ్ బేసిక్ (5,650), ఎఎమ్ టిజడ్ హై ఎండ్ (4,000) మరియు ఎలైడ్ మెడికల్ (350) ల ద్వారా తయారు చేయడం జరుగుతోంది. ఇంతవరకు 2,923 వెంటిలేటర్ లను తయారు చేయడమైంది. వీటి లో 1,340 వెంటిలేటర్ లను ఇప్పటికే రాష్ట్రాల కు/కేంద్ర పాలిత ప్రాంతాల కు ఇవ్వడమైంది. వెంటిలేటర్ ల ను స్వీకరించిన రాష్ట్రాల లో మహారాష్ట్ర, దిల్లీ లు (చెరి 275 వెంటిలేటర్ ల చొప్పున), గుజరాత్ (175), బిహార్ (100), కర్నాటక (90), రాజస్థాన్ (75) లు ఉన్నాయి. 2020వ సంవత్సరం జూన్ నెలాఖరు కల్లా అదనం గా 14,000 వెంటిలేటర్ లను అన్ని రాష్ట్రాల కు/కేంద్ర పాలిత ప్రాంతాల కు అందించనున్నారు. ప్రవాసీ శ్రామికుల సంక్షేమం కోసమని ఇంకొక 1,000 కోట్ల రూపాయల డబ్బు ను రాష్ట్రాల కు/కేంద్ర పాలిత ప్రాంతాల కు ఇప్పటికే విడుదల చేయడమైంది. 2011 జనగణన ప్రకారం 50 శాతం భారం, కోవిడ్-19 పాజిటివ్ కేసు ల యొక్క సంఖ్య కు 40 శాతం భారం మరియు అన్ని రాష్ట్రాల కు/కేంద్ర పాలిత ప్రాంతాల కు సమానం గా 10 శాతం ఫార్మూలా ప్రాతిపదిక న ఈ నిధి ని పంచి ఇవ్వడమైంది. ఈ ఆర్థిక సహాయాన్ని ప్రవాసీల యొక్క రవాణా కు, వైద్య సంబంధి చికిత్స కు, ఆహారాన్ని అందించేందుకు మరియు వసతి నిమిత్తం వినియోగించవలసివుంటుంది. ఈ గ్రాంటు ప్రధాన స్వీకర్తల లో మహారాష్ట్ర (181 కోట్ల రూపాయలు), ఉత్తర్ ప్రదేశ్ (103 కోట్ల రూపాయలు), తమిళ నాడు (83 కోట్ల రూపాయలు), గుజరాత్ (66 కోట్ల రూపాయలు), దిల్లీ (55 కోట్ల రూపాయలు), పశ్చిమ బెంగాల్ (53 కోట్ల రూపాయలు), బిహార్ (51 కోట్ల రూపాయలు), మధ్య ప్రదేశ్, రాజస్థాన్ లు (చెరి కోట్ల రూపాయలు చొప్పున) మరియు కర్నాటక (34 కోట్ల రూపాయలు) లు ఉన్నాయి.
2020 వ సంవత్సరం జూన్ 18 వ తేదీ న వాణిజ్య సరళి తవ్వకాల  కోసం 41 బొగ్గు గనుల వేలం ఆరంభ కార్యక్రమం లో ప్రసంగించనున్న ప్రధాన మంత్రి శ్రీ మోదీ

1. బొగ్గు రంగం లో స్వయంసమృద్ధి ని సాధించాలనే ఉద్దేశం తో, బొగ్గు మంత్రిత్వ శాఖ ఎఫ్ ఐసిసిఐ (‘ఫిక్కి’) సహకారం తో సిఎమ్(ఎస్ పి) చట్టం మరియు ఎమ్ఎమ్ డిఆర్ చట్టం నిబంధన ల ప్రకారం 41 బొగ్గు గనుల ను వేలం వేసే ప్రక్రియ ను ప్రారంభిస్తోంది. వాణిజ్య సరళి లో తవ్వకాల కు గాను భారత బొగ్గు రంగాన్ని తెరచేందుకు ఈ వేలం ప్రక్రియ నాంది పలకబోతోంది. దేశం తన ఇంధన అవసరాల ను తీర్చడంలో స్వయంసమృద్ధి ని సాధించడానికీ, పారిశ్రామికాభివృద్ధి కీ ఈ ప్రక్రియ ఎంతగానో దోహదపడుతుంది. బొగ్గు విక్రయాల కోసం బొగ్గు గనుల వేలం ప్రక్రియ ను మొదలుపెట్టడం ఆత్మ నిర్భర్ భారత్ అభియాన్ ఆధ్వర్యం లో భారత ప్రభుత్వం చేసిన ప్రకటనలలో భాగం. ఈ కార్యక్రమం 2020 వ సంవత్సరం జూన్ 18 వ తేదీ నాడు ఉదయం 11 గంటల కు జరుగనుంది. ఎన్ఐసి, ఎమ్ఇఐటివై కి చెందిన ఎన్ఇజిడి మరియు ఫిక్కి కి సంబంధించిన వివిధ నెట్ ‌వర్క్ ‌ల ద్వారా ఈ కార్యక్రమాన్ని అందరూ వీక్షించవచ్చు. వేలం ప్రక్రియ ప్రారంభం 2. విద్యుత్తు, ఉక్కు, అల్యూమినియమ్, స్పాంజ్ ఐరన్ మొదలైన అనేక ప్రాథమిక పరిశ్రమ ల ఉత్పాదకాల కు ముఖ్య వనరు అయిన తవ్వకాల రంగం లో ఆత్మనిర్భరత ను సాధించటానికి దేశం కోసం తన దార్శనికత ను వివరించే వేలం ప్రక్రియ ప్రారంభ కార్యక్రమం లో గౌరవనీయులైన ప్రధాన మంత్రి ప్రసంగించనున్నారు. బొగ్గు, గనులు, పార్లమెంటరీ వ్యవహారాల శాఖ కేంద్ర మంత్రి గౌరవనీయులు శ్రీ ప్రహ్లాద్ జోశి కూడా ఈ కార్యక్రమానికి హాజరు కానున్నారు. 3. ఈ కీలక నిర్ణయం ప్రైవేటు భాగస్వామ్యాన్ని, ఉత్పత్తి ని పెంచనుంద; పోటీ ని ప్రేరేపించనుంది. అధిక పెట్టుబడుల ద్వారా తాజా పరికరాలు, సాంకేతిక పరిజ్ఞానం మరియు సేవల ను ఉపయోగించుకోవడం ద్వారా ఉత్పాదకత పెరుగుతుంది. స్థిరమైన మైనింగ్ కు మార్గం సుగమం అవుతుంది. దేశం లోని వెనుకబడిన ప్రాంతాల లో ఉపాధి కల్పన అవకాశాలు మెరుగవుతాయి. వాణిజ్య సరళి లో తవ్వకాలను మొదలుపెట్టడం ద్వారా, మైనింగ్, విద్యుత్తు మరియు స్వచ్ఛమైన బొగ్గు రంగాల కు సంబంధించిన పెట్టుబడిదారుల కు బొగ్గు రంగం లో అవకాశాల ను భారతదేశం పెంపొందించింది. 4. ఫిక్కి అధ్యక్షురాలు డాక్టర్ సంగీత రెడ్డి, వేదాంత గ్రూపు చైర్ మన్ శ్రీ అనిల్ అగర్వాల్ మరియు టాటా సన్స్ చైర్మన్ శ్రీ ఎన్. చంద్రశేఖరన్ లు కూడా ఈ కార్యక్రమం లో ప్రసంగించనున్నారు. 5. ఈ కార్యక్రమం వెబ్ టెలికాస్ట్ ద్వారా ప్రత్యక్షం గా ప్రసారం కానుంది. ప్రముఖ పారిశ్రామికవేత్త లు, వ్యాపారవేత్త లు, బ్యాంకింగ్ నిపుణులు, మైనింగ్ పరిశ్రమ వ్యవస్థాపకులు, దౌత్యవేత్త లు, విదేశీ ప్రతినిధులు తదితరులు ఈ కార్యక్రమాని కి హాజరు అయ్యే అవకాశం ఉంది. వేలం ప్రక్రియ యొక్క ముఖ్య నిబంధనలు 6. బొగ్గు గనుల కేటాయింపు కోసం రెండు దశ ల ఎలక్ట్రానిక్ వేలం ప్రక్రియ ను అవలంబిస్తున్నారు. ఒప్పందం తో కూడిన బిడ్ నమూనా పత్రాలు, వేలం ప్రక్రియ యొక్క వివరణాత్మక కాలపరిమితి, వేలం కోసం ప్రతిపాదిస్తున్న బొగ్గు గనుల తో సహా వేలం ప్రక్రియ గురించిన అన్ని వివరాల ను http://cma.mstcauction.com/auctionhome/coalblock/index.jsp లో దర్శించవచ్చును. దీని ని ఎమ్ఎస్ టిసి లిమిటెడ్ నిర్వహిస్తోంది. 7. దేశాని కి లభించే ప్రయోజనాలు :
మాజీ ప్ర‌ధాని శ్రీ‌మ‌తి  ఇందిరాగాంధీ కి  ప్ర‌ధాని  నివాళి

మాజీ ప్ర‌ధాని శ్రీ‌మ‌తి ఇందిరాగాంధీ వ‌ర్థంతి సంద‌ర్భంగా ప్ర‌ధాని శ్రీ‌ న‌రేంద్ర మోదీ ఆమెకు శ్ర‌ద్ధాంజ‌లి ఘ‌టించారు. “మాజీ ప్ర‌ధాని శ్రీ‌మ‌తి ఇందిరాగాంధీ వ‌ర్థంతిని పురస్క‌రించుకుని ఆమెకు నివాళి అర్పిస్తున్నా” అని ప్ర‌ధాని త‌న సందేశంలో పేర్కొన్నారు.
కువైట్ ప్రధాని, భారత ప్రధాని  మధ్య టెలిఫోన్ సంభాషణ

కువైట్ ప్రధానమంత్రి గౌరవనీయులు షేక్ సబా అల్-ఖలీద్ అల్-హమద్ అల్-సబాతో ప్రధానమంత్రి శ్రీ నరేంద్ర మోడీ ఈ రోజు టెలిఫోన్ లో మాట్లాడారు. రాజ కుటుంబానికి, కువైట్ ప్రజలకు ప్రధాని శుభాకాంక్షలు తెలియజేసారు. మంచి ఆరోగ్యం కలగాలని ఆకాక్షించారు. భారతదేశానికి, విస్తారంగా ఉన్న పొరుగు ప్రాంతాలలో విలువైన సభ్యదేశమైన కువైట్ తో ముడిపడి ఉన్న సంబంధాల ప్రాముఖ్యతను ఆయన నొక్కిచెప్పారు. తమ దేశాల్లోని, ప్రపంచ దేశాల్లోని కోవిడ్-19 మహమ్మారికి సంబంధించిన వివిధ అంశాలను ఇద్దరు నాయకులు చర్చించారు. ఆరోగ్య సంక్షోభ సమయంలో తమ అధికారులు క్రమం తప్పకుండా సంప్రదింపులు జరుపుతారని, సమాచార మార్పిడి, పరస్పర సహకారానికి మార్గాలను అన్వేషించడానికి ఇరు నాయకులూ అంగీకరించారు. తమ దేశంలో అత్యధికంగా ఉన్న భారత సంతతి వారి సేవలు అమూల్యమని కువైట్ ప్రధాన మంత్రి కొనియాడారు. ప్రస్తుత పరిస్థితుల్లో వారి రక్షణ, సంక్షేమం పట్ల తగు జాగ్రత్తలు తీసుకుంటామని చెప్పారు. ఈ రకమైన భరోసా ఇచ్చినందుకు ప్రధాని తన హృదయపూర్వక కృతజ్ఞతలు తెలియజేస్తూ, ప్రశంసించారు.
ముంబ‌యి లో అగ్ని ప్ర‌మాదం కార‌ణంగా జ‌రిగిన ప్రాణ న‌ష్టం పై వేద‌న‌ను వ్య‌క్తం చేసిన ప్ర‌ధాన మంత్రి

ముంబ‌యి లో అగ్ని ప్ర‌మాదంలో ప్రాణ న‌ష్టం సంభ‌వించినందుకు గాను ప్ర‌ధాన మంత్రి శ్రీ న‌రేంద్ర మోదీ వేద‌న‌ను వ్య‌క్తం చేశారు. “ముంబ‌యి లో జ‌రిగిన అగ్ని ప్ర‌మాదం ప‌ట్ల వ్య‌థ చెందుతున్నాను. ఈ దు:ఖ స‌మ‌యంలో ఆప్తుల‌ను కోల్పోయిన కుటుంబాల శోకంలో నేను పాలుపంచుకొంటున్నాను. ఈ ఘ‌ట‌న‌లో గాయ‌ప‌డిన వారు త్వ‌ర‌గా కోలుకోవాల‌ని ఆ ఈశ్వ‌రుడిని ప్రార్థిస్తున్నాను” అని ప్ర‌ధాన మంత్రి అన్నారు.
ఇంజినీర్స్ డే నాడు ఇంజినీర్ లకు శుభాకాంక్షలు తెలిపిన ప్రధాన మంత్రి

ఇంజినీర్స్ డే సందర్భం లో ఇంజినీర్ లకు ప్రధాన మంత్రి నరేంద్ర మోదీ శుభాకాంక్షలు తెలిపారు. మార్గదర్శకమైనటువంటి తోడ్పాటు ను అందించిన స‌ర్ ఎమ్. విశ్వేశ్వ‌ర‌య్య ను కూడా ఇంజినీర్స్ డే నాడు శ్రీ నరేంద్ర మోదీ స్మరించుకొన్నారు. ప్రధాన మంత్రి పలు ట్వీట్ లలో – ‘‘ఇంజినీర్ లు అందరికీ #EngineersDay సందర్భం లో ఇవే శుభాకాంక్షలు. దేశ నిర్మాణాని కి సేవల ను అందిస్తున్నటువంటి నిపుణులైన మరియు ప్రతిభావంతులైన ఇంజినీర్ ల సమూహాన్ని కలిగి ఉండటం మన దేశ ప్రజల కు దక్కిన అదృష్టం. మా ప్రభుత్వం కొత్త కొత్త ఇంజినీరింగ్ కళాశాల లను ఏర్పాటు చేయడం సహా ఇంజినీరింగ్ విద్య ను అభ్యసించడం కోసం అవసరమైన మౌలిక సదుపాయాల ను అభివృద్ధి పరచేందుకు కూడా కృషి చేస్తోంది.’’ ‘‘#EngineersDay నాడు, మనం సర్ ఎం. విశ్వేశ్వరయ్య యొక్క అపూర్వమైనటువంటి తోడ్పాటు ను స్మరించుకొందాం. ఆయన ఇంజినీర్ ల రాబోయే తరానికి వారు తమను తాము విశిష్టమైన వారు గా తీర్చిదిద్దుకొనేటట్టు ప్రేరణ ను కలిగిస్తూనే ఉండాలని ఆకాంక్షిస్తున్నాను. ఇదివరకటి #MannKiBaat (‘మనసు లో మాట’) కార్యక్రమాల లో భాగమైన ఒక కార్యక్రమం లో ఈ విషయాన్ని గురించి నేను మాట్లాడినటువంటి ఒక భాగాన్ని కూడా శేర్ చేస్తున్నాను.’’ అని పేర్కొన్నారు.
హంగరీ ప్రధాని శ్రీ విక్టర్ ఓర్బన్ తో ఫోన్ లో మాట్లాడిన ప్రధాన మంత్రి

హంగరీ ప్రధాని శ్రీ విక్టర్ ఓర్బన్ తో ప్రధాన మంత్రి శ్రీ నరేంద్ర మోదీ ఈ రోజు న ఫోన్ లో మాట్లాడారు. యూక్రేన్ లోని ప్రస్తుత స్థితి ని గురించి ఇద్దరు నేత లు చర్చించారు. దీనితో పాటు తక్షణం యుద్ధాన్ని విరమించి, చర్చలు – దౌత్యం మార్గాని కి తిరిగిరావాల్సిన అవసరం ఎంతయినా ఉందనే విషయం పై సమ్మతి ని వ్యక్తం చేశారు. యూక్రేన్-హంగరీ సరిహద్దు మీదు గా 6,000 మంది కి పైగా భారతీయ పౌరుల ను సురక్షితం గా తరలించడానికి మార్గాన్ని సుగమం చేసినందుకు గాను హంగరీ ప్రభుత్వాని కి, శ్రీ విక్టర్ ఓర్బన్ కు ప్రధాన మంత్రి తన హృద‌య‌పూర్వక ధన్యవాదాల ను తెలియజేశారు. యూక్రేన్ నుంచి సురక్షితంగా వచ్చిన భారతీయ వైద్య విద్యార్థుల కు ప్రధాని శ్రీ విక్టర్ ఓర్బన్ తన శుభాకాంక్షల ను వ్యక్తం చేసి, వారు కోరుకొంటే హంగరీ లో వారి విద్యాభ్యాసాన్ని కొనసాగించవచ్చన్నారు. ఈ ఉదార ప్రతిపాదన ను ప్రధాన మంత్రి ప్రశంసించారు. తాజా స్థితి పై సంప్రదింపులు జరుపుకొంటూ ఉండాలని, సంఘర్షణ ను ముగించే యత్నాల ను ఇక ముందు కూడా కొనసాగించాలని నేతలు ఇద్దరు అంగీకరించారు.
ప్రధాన మంత్రి జిఎస్టి బిల్లు రాజ్యసభలో ఆమోదం పొందడంపై అన్ని రాజకీయ పార్టీల సభ్యులకు ధన్యవాదాలు తెలిపారు

ప్ర‌ధాన మంత్రి శ్రీ న‌రేంద్ర మోదీ జి ఎస్ టి బిల్లు రాజ్య సభ లో ఆమోదం పొందిన సందర్భంగా అన్ని రాజకీయ పార్టీల నాయకులకు మరియు సభ్యులకు ధన్యవాదాలు తెలిపారు. జి ఎస్ టి సహకారాత్మక సమాఖ్య అనే భావనకు ఒక ఉత్తమమైన ఉదాహరణ అని ఆయన చెబుతూ, ఈ సంస్కరణ ‘మేక్ ఇన్ ఇండియా’ కు ఊతంగా నిలువగలదని, ఎగుమతులకు దోహదపడగలదని, తద్వారా ఉపాధికల్పన జోరు అందుకొంటుందని, అలాగే ఆదాయం కూడా పెరుగుతుందంటూ వరుస ట్వీట్ లలో తన స్పందనను వ్యక్తం చేశారు. “రాజ్య సభలో జి ఎస్ టి బిల్లు ఆమోదం పొందిన ఈ సిసలైన చారిత్రక సందర్భంలో అన్ని పార్టీల నాయకులకు మరియు సభ్యులకు ఇవే నా ధన్యవాదాలు. 21వ శతాబ్దంలో భారతదేశానికి పరోక్ష పన్నుల వ్యవస్థను అందించేందుకు ఒక మేలు మలుపు అనదగిన నిర్ణయాన్ని తీసుకున్న మన ఎంపీలను అభినందించి తీరాలి. భారతీయులందరికీ మేలు చేకూర్చే, చైతన్యశీలమైన ఏకీకృత‌ జాతీయ విపణిని వృద్ధిపరచే ఒక వ్యవస్థ ను పరిచయం చేసేటందుకు మేం అన్ని పార్టీలతోను, రాష్ట్రాలతోను కలసి పనిచేస్తూనే ఉంటాము. ఈ సంస్కరణ ‘మేక్ ఇన్ ఇండియా’ కు మద్దతునివ్వగలదు. ఎగుమతులకు తోడ్పడగలదు; దీని ద్వారా ఉపాధికి ఊతం లభించగలదు. అలాగే, ఆదాయం అధికం అవుతుంది కూడా. మరొక విషయాన్ని కూడా నేను చెప్పదలుస్తున్నాను.. జి ఎస్ టి సహకారాత్మక సమాఖ్య తత్వానికి ఒక ఉత్తమమైన ఉదాహరణ కూడాను. మనం అందరం కలసి భారతదేశాన్ని పురోగతి పథంలో నూతన మైలురాళ్లను నెలకొల్పేటట్లు చేద్దాము” అని ప్రధాన మంత్రి తన మనోభావాలను ట్విటర్ లో వెల్లడించారు.
ఆసియా కు చెందిన రాజ సింహాల సంతతి వృద్ధిచెందుతున్నందుకు సంతోషాన్ని వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ గుజరాత్ లోని గిర్ అడవుల లో మనుగడ సాగిస్తున్న ఏశియాటిక్ రకానికి చెందిన రాజ సింహాల సంతతి పెరుగుతున్నందుకు గాను తన సంతోషాన్ని వ్యక్తం చేశారు. ప్రధాన మంత్రి ట్విటర్ మాధ్యమం ద్వారా ‘‘రెండు శుభ వార్త లు: గుజరాత్ లోని గిర్ అడవుల లో మనుగడ సాగిస్తున్న ఏశియాటిక్ రాజ సింహాల సంతతి దాదాపు గా 29 శాతం మేర ఎగసింది. భౌగోళికం గా చూస్తే, సింహాలు సంచరించే ప్రాంతం యొక్క వ్యాప్తి 36 శాతం మేరకు హెచ్చింది. ఈ అసాధారణ కార్యాన్ని నెరవేర్చిన సంబంధిత వర్గాల వారు అందరి ప్రయాసల కు మరియు గుజరాత్ ప్రజానీకాని కి ఇవే ప్రశంస లు. గడచిన అనేక సంవత్సరాల నుండి గుజరాత్ లోని సింహాల సంఖ్య నిరంతరం పెరుగుతోంది. సాముదాయిక సహభాగిత్వం, సాంకేతికత కు పెద్ద పీట వేయడం, వన్యప్రాణుల ఆరోగ్యరక్షణ పట్ల శ్రద్దాసక్తులు, యోగ్య రీతి న ఆవాస నిర్వహణ, ఇంకా మానవుల కు మరియు సింహాల కు మధ్య పోరాట లఘూకరణ కై చర్యల ను చేపట్టడం వంటివన్నీ ఈ పరిణామాని కి దోహదపడ్డాయి. ఈ సకారాత్మక పోకడ ఇలాగే కొనసాగుతుందనేదే నా ఆశ ’’ అని పేర్కొన్నారు.
పంజాబ్ పూర్వ ముఖ్యమంత్రి శ్రీ ప్రకాశ్ సింహ్ బాదల్ కు ఆయన పుట్టిన రోజు నశుభాకాంక్షలు తెలిపిన ప్రధాన మంత్రి

పంజాబ్ పూర్వ ముఖ్యమంత్రి శ్రీ ప్రకాశ్ సింహ్ బాదల్ గారి కి ఆయన పుట్టిన రోజు సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో ‘‘భారతదేశం లో అత్యంత గౌరవాన్విత రాజనీతిజ్ఞ‌ుల లో ఒకరైన శ్రీ ప్రకాశ్ సింహ్ బాదల్ గారి కి పుట్టిన రోజు శుభాకాంక్షలు. పంజాబ్ ప్రగతి కోసం, మరీ ముఖ్యం గా సమాజం లోని బలహీన వర్గాల వారి కోసం ఆయన ఎంతగానో పాటుపడ్డారు. ఆయన కు ఆరోగ్యదాయకమైన జీవనం తో పాటు దీర్ఘాయుష్షు కూడా లభించాలి అంటూ ప్రార్థిస్తున్నాను’’ అని పేర్కొన్నారు.
పదిహేనో ఇండియా-ఇయు (వర్చువల్) సమిట్ ప్రారంభమైన సందర్భం లో ప్రధాన మంత్రి శ్రీ నరేంద్ర మోదీ ప్రసంగం

ఎక్సె లెన్సీస్, నమస్కారములు. మార్చి మాసం లో జరగవలసివున్న ఇండియా-ఇయు సమిట్ ను కోవిడ్-19 కారణం గా మనం వాయిదా వేసుకోవలసివచ్చింది. మనం ఈ రోజు న ఒక వర్చువల్ మాధ్యమం ద్వారా సమావేశం అవుతూవుండడం ఒక శుభ పరిణామంగా ఉన్నది. అన్నిటి కంటే ముందు గా, నేను కరోనావైరస్ కారణం గా యూరోప్ లో వాటిల్లిన ప్రాణనష్టానికి గాను నా యొక్క సంతాపాన్ని వ్యక్తం చేస్తున్నాను. మీ ప్రారంభిక వచనాలకు గాను ఇవే నా యొక్క ధన్యవాదములు. మీకు మల్లేనే, నేను కూడా భారతదేశానికి మరియు ఇయు కు మధ్య సంబంధాల ను పటిష్టపరచడం కోసం, ఆ సంబంధాల ను గాఢతరం గా మలచడం కోసం కంకణం కట్టుకొన్నాను. దీనికోసం మనం ఒక దీర్ఘకాలీన వ్యూహాత్మక దృష్టికోణాన్ని తప్పక అనుసరించాలి. దీనికి తోడు, ఒక ఆచరణోన్ముఖమైనటువంటి కార్యసూచీ ని ఆవిష్కరించాలి; స్పష్టం గా నిర్ణయించిన కాలావధి లోపల అమలు పరచే విధం గా ఆ కార్యసూచీ ఉండాలి. మన భాగస్వామ్యం ప్రపంచం లో శాంతి కి మరియు స్థిరత్వానికి సైతం ఉపయోగకారి గా ఉన్నది. ఈ వాస్తవికత ప్రపంచం లో ఇప్పుడు నెలకొన్నటువంటి స్థితి లో మరింత స్పష్టం అయిపోయింది. మన ఉభయ పక్షాలు ప్రజాస్వామ్యం, బహుతావాదం, సమ్మిళితవాదం, అంతర్జాతీయ సంస్థ ల పట్ల గౌరవం, బహుళపాక్షికప్రాధాన్యవాదం, స్వేచ్ఛ ఇంకా పారదర్శకత్వం ల వంటి సార్వజనీన విలువ ల ను సమాదరిస్తూ వస్తున్నాయి. కోవిడ్-19 తెర మీదకు వచ్చిన తరువాత, ప్రపంచం లో ఆర్థిక రంగం లో క్రొత్త సమస్య లు తలెత్తాయి. ఈ స్థితి లో ప్రజాస్వామిక దేశాల మధ్య మరింత అధిక సహకారం నెలకొనాల్సిన ఆవశ్యకత ఎంతయినా ఉంది. ప్రస్తుతం, మన పౌరుల యొక్క ఆరోగ్యం తో పాటు వారి సమృద్ధి సైతం సవాళ్ల ను ఎదుర్కొంటున్నాయి. నియమాలపై ఆధారపడ్డ అంతర్జాతీయ క్రమాన్ని విధ విధాలైన ఒత్తిడులు ప్రభావితం చేస్తున్నాయి. ఈ పరిస్థితుల లో, ఆర్థిక పునర్ నిర్మాణం లో, మానవ కేంద్రితమైన మరియు మానవత ప్రధానమైన ప్రపంచీకరణ ను నిర్మించడం లో ఇండియా-ఇయు భాగస్వామ్యం ఒక ప్రముఖమైనటువంటి పాత్ర ను పోషించగలుగుతుంది. వర్తమాన సవాళ్ల కు తోడు, భారతదేశానికి మరియు ఇయు కు జల వాయు పరివర్తన వంటి దీర్ఘకాల సవాళ్లు ఓ ప్రాధాన్యం గా ఉన్నాయి. భారతదేశం లో అక్షయ శక్తి యొక్క వినియోగాన్ని పెంచేందుకు గాను మేము చేపట్టిన ప్రయాసల లో భాగం గా యూరోప్ నుండి సాంకేతిక విజ్ఞానాన్ని మరియు పెట్టుబడి ని మేము ఆహ్వానిస్తున్నాము. ఈ వర్చువల్ సమిట్ ద్వారా మన సంబంధాలు జోరు ను అందుకొంటాయని నేను ఆశిస్తున్నాను. ఎక్స్ లెన్సీస్, మీ తో మాట్లాడేందుకు ఈ యొక్క అవకాశం లభించినందుకు గాను నేను మరొక్క సారి నా సంతోషాన్ని వ్యక్తం చేస్తున్నాను.
మ‌హాత్మా జ్యోతిబా ఫూలె జ‌యంతి సంద‌ర్భంగా ఆయ‌న‌కు నివాళుల‌ర్పించిన ప్ర‌ధాన‌మంత్రి  శ్రీ న‌రేంద్ర‌మోదీ

గొప్ప సాంఘిక సంస్క‌ర్త‌, ఆలోచ‌నాప‌రుడు, తాత్విక‌వేత్త‌, ర‌చ‌యిత మ‌హాత్మా జ్యోతి బా ఫూలే జ‌యంతి సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ ఆయ‌న‌కు ఘ‌నంగా నివాళుల‌ర్పించారు. జ్యోతిబా ఫూలే మ‌హిళ‌ల విద్య‌కు వారి సాధికార‌త‌కు క‌ట్టుబ‌డి జీవితాంతం విశేష‌కృషి చేశార‌ని ప్ర‌ధాన‌మంత్రి శ్రీ న‌రేంద్ర‌మోదీ కొనియాడారు. సాంఘిక‌సంస్క‌ర‌ణ‌ల ప‌ట్ల ఆయ‌న అంకిత‌భావం రాబోయే త‌రాల‌కు ఒక స్ఫూర్తిగా ఉంటుంద‌ని ప్ర‌ధాన‌మంత్రి అన్నారు.
అసమ్ లో వరద యొక్క స్థితి ని కేంద్ర ప్రభుత్వం నిరంతరం గాపర్యవేక్షిస్తున్నది;   సాధ్యమైన అన్ని విధాలు గాను సహాయాన్నిఅందించడానికి రాష్ట్ర ప్రభుత్వం తో కలసి పాటుపడుతున్నది:  ప్రధాన మంత్రి

అసమ్ లో వరద యొక్క స్థితి ని కేంద్ర ప్రభుత్వం నిరంతరం గా పర్యవేక్షిస్తున్నదని మరియు ఈ సవాలు ను అధిగమించడం కోసం సాధ్యమైన అన్ని విధాలు గాను సహాయాన్ని అందించడాని కి రాష్ట్ర ప్రభుత్వం తో కలసి పనిచేస్తోందని ప్రధాన మంత్రి శ్రీ నరేంద్ర మోదీ అన్నారు. ప్రధాన మంత్రి అనేక ట్వీట్ లలో – ‘‘గత కొద్ది రోజులు గా, అసమ్ లోని కొన్ని ప్రాంతాలు భారీ వర్షపాతం కారణం గా వరద ల పాలబడ్డాయి. అసమ్ లో తలెత్తిన స్థితి ని కేంద్ర ప్రభుత్వం అదే పని గా పర్యవేక్షిస్తున్నది. ఈ సవాలు ను అధిగమించడం కోసం సాధ్యమైన అన్ని విధాలు గాను సహాయాన్ని అందించడానికి రాష్ట్ర ప్రభుత్వం తో కలసి పనిచేస్తున్నది.’’ ‘‘వరద ప్రభావిత ప్రాంతాల లో సైన్యం మరియు ఎన్ డిఆర్ఎఫ్ బృందాలు ఉన్నాయి. వారు ఆయా ప్రాంతాల నివాసుల ను అక్కడి నుంచి ఖాళీ చేయించే కార్యక్రమం తో పాటు బాధితులైన వారికి సాయాన్ని కూడా అందిస్తున్నారు. వాయుసేన ప్రజల ను ఖాళీ చేయించే ప్రక్రియ లో భాగం గా 250 కి పైగా విన్యాసాల ను నిర్వహించింది.’’ ‘‘ముఖ్యమంత్రి @himantabiswa, అసమ్ ప్రభుత్వం లోని మంత్రులు మరియు అధికారులు జిల్లాల లో రోజు లో 24 గంటలు అదే పని గా పాటుపడుతున్నారు; మరియు బాధితుల కు వారు సాయాన్ని అందిస్తున్నారు. ప్రభావిత ప్రాంతాల ప్రజానీకం యొక్క రక్షణ మరియు శ్రేయం ల కోసం ఆ ఈశ్వరుడి ని నేను ప్రార్థిస్తున్నాను; సాధ్యమైన అన్ని విధాల సమర్ధన ను అందించడం జరుగుతుంది అంటూ మరోమారు హామీ ని ఇస్తున్నాను.’’ అని పేర్కొన్నారు.